นายกรัฐมนตรี สักการะพ่อขุนเม็งรายมหาราช ผู้สร้างเมืองเชียงรายก่อนตรวจราชการในพื้นที่จังหวัดเชียงราย
นายกรัฐมนตรี สักการะพ่อขุนเม็งรายมหาราช ผู้สร้างเมืองเชียงรายก่อนตรวจราชการในพื้นที่จังหวัดเชียงรายพลเอก ประยุทธ์ จันทร์โอชา นายกรัฐมนตรี พร้อมคณะ เข้าจุดธูปเทียนถวายดอกไม้เพื่อสักการะพ่อขุนเม็งรายมหาราช ที่บริเวณห้าแยกอนุสาวรีย์พ่อขุนเม็งรายมหาราช ผู้สร้างเมืองเชียงราย ซึ่งเป็นที่เคารพสักการะบูชาและเป็นศูนย์รวมจิตใจของชาวเชียงราย โดยนายกรัฐมนตรีทักทายพบปะพี่น้องกลุ่มแม่บ้านจากชุมชนในเขตเทศบาลนครเชียงรายและนักเรียนจากโรงเรีบนเทศบาล 2 บ้านหนองบัว มาให้การต้อนรับด้วยความประทับใจสร้างรอยยิ้มมีความอบอุ่นเป็นกันเองเป็นอย่างดีจากนั้นคณะนายกรัฐมนตรีตรวจราชการในพื้นที่จังหวัดเชียงรายสำหรับพ่อขุนเม็งราย หรือพญามังรายมหาราช ซึ่งได้สร้างเมืองเชียงรายเมื่อปี 1805 นับถึงปัจจุบันรวม 757 ปีบริเวณอนุสาวรีย์พ่อขุนที่ตั้งอยู่ที่เชียงรายปัจจุบันสถาปนาเมื่อวันที่ 31 มีนาคม 2507ความโดดเด่นเป็นพระรูปเต็มตัวของพระองค์ หล่อด้วยทองสัมฤทธิ์ ทรงฉลองพระองค์ด้วยเครื่องทรงพระมหากษัตรย์แบบล้านนาโบราณ ทรงประทับยืนบนฐานสูงประมาณ 3 เมตร ถือดาบด้วยพระหัตถ์ซ้ายแนบพระเพลา สวมมาลัยพระกรและสวมพระธำมรงค์ที่พระหัตถ์ขวาตรงนิ้วนางและนิ้วก้อยและตรงนิ้วชี้ที่พระหัตถ์ข้างซ้ายฉลองพระบาท โดยตลอดทั้งปีทั้งกลางวัน กลางคืนจะมีประชาชนชาวไทยชาวต่างชาติมาสักการะบูชาเป็นจำนวนมาก